Lentvario–Virbalio geležinkelis

Lentvario–Virbalio geležinkelis – istorinė 1520 mm vėžės geležinkelio linija, jungianti Lentvario geležinkelio mazgą su Kybartais (XIX a. viduryje – Virbaliu).

Istorija 

Sankt Peterburgo–Varšuvos geležinkelio atšaka iš Lentvario į Virbalį (Rusijos imperijos ir Prūsijos pasienis) pradėta statyti 1859 m. pavasarį. Galinės atkarpos stotys, Lentvario ir Kybartų, įrengtos kaip aukščiausios klasės. Atkarpoje įrengtas Kauno geležinkelio tunelis, pastatytas Kauno geležinkelio tiltas per Nemuną. Pirmieji traukiniai Kauno–Virbalio atkarpa paleisti 1861 m. balandžio 11 d. Po metų, 1862 m. kovo 15 d. atidarytas traukinių eismas Vilniaus–Virbalio linijoje.

1871 m. Kaišiadorių–Lentvario atkarpa tapo Liepojos–Romnų geležinkelio dalimi. Kaizerinės Lietuvos okupacijos metu šias dvi geležinkelio linijas papildomai sujungė Palemono–Gaižiūnų linija. 1924 m. nutiesta Kazlų Rūdos–Šeštokų atšaka.

Istorinis Lentvario–Virbalio geležinkelis dalimis persidengia su Vilniaus–Kauno ir Kauno–Marijampolės linijomis.

Stotys 
 Lentvario geležinkelio stotis
 Kariotiškių geležinkelio stotis
 Sausių geležinkelio stotis
 Rykantų geležinkelio stotis
 Lazdėnų geležinkelio stotis
 Baltamiškio geležinkelio stotis
 Vievio geležinkelio stotis
 Kaugonių geležinkelio stotis
 Žaslių geležinkelio stotis
 Kaišiadorių geležinkelio stotis
 Pagirių geležinkelio stotis
 Pamierio geležinkelio stotis
 Pravieniškių geležinkelio stotis
 Karčiupio geležinkelio stotis
 Palemono geležinkelio stotis
 Amalių geležinkelio stotelė
 Kauno geležinkelio stotis
 Jiesios geležinkelio stotis
 Garliavos geležinkelio stotis
 Mauručių geležinkelio stotis
 Pabališkių geležinkelio stotis
 Jūrės geležinkelio stotis
 Kazlų Rūdos geležinkelio stotis
 Bagotosios geležinkelio stotis
 Pilviškių geležinkelio stotis
 Alksnėnų geležinkelio stotis
 Vilkaviškio geležinkelio stotis
 Alvito geležinkelio stotis
 Kybartų geležinkelio stotis

Kauno–Kybartų ruožas 

|}

Šaltiniai 

Lentvaris-Virbalis